**Mária Terézia reformjai hosszú**

|  |  |  |
| --- | --- | --- |
| **Szempontok** | **Műveletek, tartalmak** | **Pont** |
| **Feladatmegértés** | A vizsgázó alapvetően Mária Terézia reformjait mutatja be, és elemzi azok hátterét. A válasz a források felhasználásával lényegi összefüggéseket tár fel. | **0–2** |
| **Tájékozódás térben és időben** | **T1** Rögzíti Mária Terézia uralkodási évszámait (1740–1780). | **0–2** |
| **T2** Rögzíti, hogy Magyarország ekkor a Habsburg Birodalom része volt. | **0–2** |
| **Kommunikáció, a szaknyelv alkalmazása** | **K1** Szakszerűen használja a következő általános történelmi fogalmakat: pl. jobbágytelek / kilenced / robot, nemes / földbirtokos, rendelet, oktatás. | **0–2** |
| **K2** Szakszerűen használja a következő konkrét történelmi fogalmakat: pl. vámrendelet, úrbéri rendelet, Ratio Educationis, felvilágosult abszolutizmus. | **0–2** |
| **K3** A kifejtés mondatokból áll, és a szöveg logikusan felépített. A válasz nem tartalmaz súlyos nyelvhelyességi vagy helyesírási hibát. | **0–2** |
| **Ismeretszerzés, a források használata** | **F1** Rögzít egy lényeges tényt az ábra alapján (pl. a Habsburg Birodalomban kettős vámhatár volt; Magyarország legfontosabb kereskedelmi partnerei az örökös tartományok / Ausztria voltak; Magyarország fő kiviteli cikkei élelmiszerek / nyersanyagok voltak; fő behozatali cikkei iparcikkek voltak), és tesz egy érdemi megállapítást erre vonatkozóan (pl. Mária Terézia a magyar nemesek adómentessége miatt tartotta fenn a belső vámhatárt Magyarország és az örökös tartományok között; a birodalmon belüli munkamegosztást erősítette meg / a birodalom tartományai közötti kereskedelmet ösztönözte vámrendeletével; a vámrendszer kedvezett a magyar gabona birodalmon belüli kivitelének; gátolta a magyar ipar fejlődését; védte a birodalom belső piacát a külföldi versenytől). | **0–3** |
| **F2** Rögzít egy lényeges tényt a forrás alapján (pl. az úrbéri rendelet értelmében felmérték a jobbágytelkek méretét / a jobbágyterheket; rögzítették a robot mértékét), és tesz egy érdemi megállapítást erre vonatkozóan (pl. a rendelet meghatározta a telkek méretét; egységesítette a jobbágyterheket; kiadásának előzménye az volt, hogy a földesurak egyes helyeken növelték a majorság méretét / a robot mennyiségét; a magyar nemesség vitatta, hogy az uralkodónak joga van beavatkozni a jobbágy és földesura viszonyába; Mária Terézia egyik célja az adóalap védelme volt; a rendelet általánosságban javította a jobbágyok helyzetét). | **0–3** |
| **F3** Rögzít egy lényeges tényt a forrás alapján (pl. Mária Terézia fontosnak tartotta a történelemtanítást az iskolákban; a történelmet az uralkodók történeteként értelmezte; az udvarhű alattvalók / jó hazafiak nevelésére szolgáló eszköznek tekintette), és tesz egy érdemi megállapítást erre vonatkozóan (pl. az uralkodó ellenőrzése alá akarta vonni az oktatást / a tananyag meghatározását; az államnak szüksége volt szakképzett hivatalnokokra; a rendelet a felvilágosodás eszméjét tükrözte). | **0–3** |

|  |  |  |
| --- | --- | --- |
| **Eseményeket alakító tényezők feltárása, kritikai és probléma- központú gondolkodás** | **E1** Rögzíti a vámrendelet egy lényegi elemét (pl. a belső vámhatáron kivitt élelmiszerre / nyersanyagra és a behozott iparcikkekre alacsony vámot vetettek ki; a külső vámhatáron a kivitt élelmiszerekre / nyersanyagokra és a behozott iparcikkekre magas vámot vetettek ki), és tesz egy érdemi megállapítást erre vonatkozóan (pl. a vámrendszer kedvezett a magyar gabona birodalmon belüli kivitelének; gátolta a magyar ipar fejlődését; védte a birodalom belső piacát a külföldi versenytől, a magyar nemesek adómentesek voltak). | **0–3** |
| **E2** Rögzíti az úrbéri rendelet kiadásának egyik okát / előzményét (pl. az országgyűlés elutasította a törvényi szabályozást; a majorságok növelése csökkentette az udvar adóbevételeit; fennállt a jobbágyfelkelés veszélye), és tesz egy érdemi megállapítást erre vonatkozóan (pl. a magyar nemesség vitatta, hogy az uralkodónak joga van beavatkozni a jobbágy és földesura viszonyába; Mária Terézia egyik célja az adóalap védelme volt; a rendelet általánosságban javította a jobbágyok helyzetét). | **0–3** |
| **E3** Rögzíti a Ratio Educationis egy – a forrásban nem szereplő – lényegi elemét (pl. uralkodói felségjognak tekintette az oktatás szabályozását; államilag előírt tanterveket vezetett be; a jobbágyokat gyermekeik iskolába küldésére utasította), és tesz egy érdemi megállapítást erre vonatkozóan (pl. Mária Terézia egységes iskolarendszert akart létrehozni; az iskolák többsége továbbra is egyházi kézben maradt; tényleges tankötelezettség nem valósult meg; a rendelet a felvilágosult abszolutizmus szellemében született). | **0–3** |
| **E4** Önálló ismereteivel, helyes megállapításaival kiegészíti és alátámasztja elemzését. | **0–3** |
| *Ugyanaz a válasz nem fogadható el két külön tartalmi elem (forráshasználat, eseményeket alakító tényezők) pontozásánál is.* | | |
| **A FELADATBAN ELÉRHETŐ ÖSSZPONTSZÁM / VIZSGAPONT** | | **33** |